Եվ մի օր էլ, երբ մոտս այլևս պատմվածք չէր մնացել ծաղիկների ու արծիվների կապույտ սլացքի, մարդկային վեհ երազանքների ու տառապանքների մասին, ինչպես նաև տերևաթափ էին եղել իմ բոլոր հույսերը, ես փառահեղ խաչ դրեցի իմ գրական գործունեության վրա և որոշեցի այլևս չգրել ծաղիկների, երազանքների ու տառապանքների մասին։ Այլևս ոչ մի պատմվածք չգրեցի՝ Անապատներ ու Մարս ուղարկելու համար և կես տարի հետո դարձա մարզային թերթի աշխատակից, իսկ նույնքան տարի հետո էլ՝ պատասխանատու քարտուղար։